Shanling M2X, bærbar musikafspiller i høj kvalitet
Højkvalitets, bærbar musikafspiller
Shanling M2X, bærbar musikafspiller
Med M2X fra Shanling kan du tage din musiksamling med i lommen og nyde hver en tone, i fantastisk lydkvalitet.
Shanling M2X er proppet med features. Du får 3.2" touch-skærm i farver, og Shanling's Mtouch 2.0 styresystem, som let og elegant, præsenterer din musiksamling. Her er indbygget to-vejs Bluetooth, to-vejs USB-C og indbygget Wi-Fi så du kan lytte til TIDAL*
Bred understøttelse af filformater
Næsten uanset hvilket filformat din musiksamling består af, så kan du være sikker på, at Shanling M2X kan afspille den. Her er understøttelse for bl.a DSD, FLAC, WAV, MP3 og mange andre formater. Afspilleren har ikke noget hukommelse men benytter i stedet MicroSD-kort. Afspilleren er udført i et virkelig lækkert materiale med en let buet glasfront. Venstre side har knapper til betjening og på højre side findes et hjul til justering af lydstyrke mv. Dette fungerer også som tænd og sluk-knap.
Shanling M2X er udstyret med en balanceret forstærkerdel, baseret på komponenter fra bl.a. Texas Instruments (TI OPA1612) og ADI AD8397. D/A konverteringen varetages af en Asahi Kasei AK4490EN. De respektive komponenter er adskilt med en kobberplade, for at undgå ind- og udstråling af elektrisk støj. Du kan benytte både single-ended hovedtelefoner med 3,5mm mini-jack og balancerede med 2,5mm jack, og det er muligt at justere gain for tilpasning til forskellige hovedtelefoner.
Send og modtag Bluetooth
Med To-vejs Bluetooth-funktion kan du både sende og modtage lyd på Shanling M2X. Du kan altså sende lyd til et sæt trådløse hovedtelefoner fra afspilleren eller sende lyd fra eksempelvis din PC til afspilleren. Når der sendes lyd til hovedtelefoner er der understøttelse for LDAC, aptX samt AAC. Ved modtagelse understøttes LDAC og AAC.
To-vejs USB-C gør det muligt at forbinde Shanling M2X til din PC/Mac og benytte den som hovedtelefonforstærker/DAC.
Streaming fra iPhone, PC og Mac
AirPlay og DLNA er også understøttet. Du kan altså streame lyd fra eksempelvis din iPhone til Shanling M2X via AirPlay. Du kan ligeledes streame musik fra din PC/Mac via DLNA, direkte til afspilleren. M2X har en driftstid på op til 10,5 timer, alt afhængigt af filformat, lydstyrke, og om der benyttes balanceret (2,5mm) eller single-ended (3,5mm) udgang. En fuld opladning tager ca. 2,5 timer.
Kort og godt, så er Shanling M2X en super lækker, kompakt musikafspiller som kvalitetsmæssigt befinder sig mellem den lille Shanling M0 og den større Shanling M5S.
Bemærk: musikfiler skal lagres på et MicroSD kort (medfølger ikke) Kort på op til 2TB er understøttet.